CELEX: 32010R0349
Language: mt
Date: 2010-04-23 00:00:00
Title: Regolament tal-Kummissjoni (UE) Nru 349/2010 tat- 23 ta' April 2010 dwar l-awtorizzazzjoni tal-kelat tar-ram tal-analogu idrossilat tal-metjonina bħala addittiv għall-ispeċijiet kollha tal-annimali (Test b’relevanza għaż-ŻEE)

24.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 104/31
            
         REGOLAMENT TAL-KUMMISSJONI (UE) Nru 349/2010
   tat-23 ta' April 2010
   dwar l-awtorizzazzjoni tal-kelat tar-ram tal-analogu idrossilat tal-metjonina bħala addittiv għall-ispeċijiet kollha tal-annimali
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprovdi għall-awtorizzazzjoni ta' addittivi għall-użu fin-nutriment tal-annimali u għar-raġunijiet u l-proċeduri biex tingħata din l-awtorizzazzjoni.
            
         
               (2)
            
            
               B’konformità mal-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ta' dan ir-Regolament. Flimkien mal-applikazzjoni kien hemm id-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni ta' kelat tar-ram tal-analogu idrossilat tal-metjonina bħala addittiv fl-għalf għall-ispeċijiet kollha tal-annimali, biex jiġi kklassifikat fil-kategorija tal-addittivi “addittivi nutrittivi”.
            
         
               (4)
            
            
               Mill-opinjoni tal-Awtorità Ewropea tas-Sigurtà fl-Ikel (“l-Awtorità”) adottata fit-12 ta’ Novembru 2009 (2), flimkien ma' dik tas-16 ta’ April 2008 (3), jirriżulta li l-kelat tar-ram tal-analogu idrossilat tal-metjonina ma għandux effett negattiv fuq saħħet l-annimali, fuq saħħet il-bniedem jew fuq l-ambjent. Skont l-opinjoni tas-16 ta’ April 2008, l-użu ta' dik il-preparazzjoni jista' jitqies bħala sors ta' ram disponibbli u jissodisfa l-kriterji ta' addittiv nutrittiv għall-ispeċijiet kollha tal-annimali. L-opinjoni tal-Awtorità tirrakkomanda miżuri xierqa għas-sikurzza tal-utent. Hi ma tikkunsidrax li hemm il-ħtieġa għal rekwiżiti speċifiċi ta' sorveljanza wara t-tqegħid fis-suq. Hija vverifikat ukoll ir-rapport dwar il-metodu ta’ analiżi tal-addittiv fl-għalf imressaq mil-Laboratorju Komunitarju ta’ Referenza stabbilit mir-Regolament (KE) Nru 1831/2003.
            
         
               (5)
            
            
               L-evalwazzjoni ta' din il-preparazzjoni turi li l-kundizzjonijiet għall-awtorizzazzjoni, kif stipulati fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta' din il-preparazzjoni għandu jiġi awtorizzat, kif speċifikat fl-Anness ta' dan ir-Regolament.
            
         
               (6)
            
            
               Skont ir-Regolament (KE) Nru 1253/2008 tal-15 ta' Diċembru 2008 dwar l-awtorizzazzjoni tal-kelat tar-Ram tal-analogu idroksinu tal-methionine bħala addittiv tal-għalf (4), dik il-preparazzjoni diġà kienet awtorizzata bħala addittiv tal-għalf għat-tiġieġ għat-tismin. Dak ir-Regolament għandu għalhekk jiġi revokat.
            
         
               (7)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi, “addittivi nutrittivi”, u mill-grupp funzjonali, “komposti ta’ mikroelementi”, hija awtorizzata bħala addittiv fin-nutrizzjoni tal-annimali suġġetta għall-kundizzjonijiet stipulati fl-Anness.
   Artikolu 2
   Ir-Regolament (KE) Nru 1253/2008 huwa revokat.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta’ April 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  The EFSA Journal (2009) 7(11): 1382.
   
   
      (3)  The EFSA Journal (2008) 693, 1.
   
   
      (4)  ĠU L 337, 16.12.2008, p. 78.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija tal-annimali
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  Kontenut tal-element (Cu) f’mg/kg ta’ għalf sħiħ b'kontenut ta’ umdità ta’ 12%
               
            
                  
                     Kategorija ta’ addittivi nutrittivi. Grupp funzjonali: komposti ta' mikroelementi
                  
               
            
                  3b4.10
               
               
                  —
               
               
                  Kelat tar-ram tal-analogu idrossilat tal-metjonina
               
               
                  
                               
                           
                           
                              Karatterizzazzjoni tal-addittiv:
                              
                                           
                                       
                                       
                                          Kelat tar-ram tal-analogu idrossilat tal-metjonina li fih minimu ta' 18 % ta' ram u 79,5 % - 81 % ta' (2-hydroxy-4-methylthio) butanoic acid Żejt minerali: ≤ 1 %
                                       
                                    
                                           
                                       
                                       
                                          CAS: 292140-30-8
                                       
                                    
                        
                               
                           
                           
                              Metodu analitiku (1):
                              Spettrometrija tal-Assorbiment Atomiku (AAS)
                           
                        
               
                  L-ispeċijiet kollha
               
               
                  —
               
               
                   
               
               
                  
                               
                           
                           
                              Bovini
                              
                                          —
                                       
                                       
                                          Il-bovini qabel il-bidu tal-ixtarra inkluż sostituti komplementari tal-ħalib: 15 (totali)
                                       
                                    
                                          —
                                       
                                       
                                          Bovini oħra: 35 (totali).
                                       
                                    
                        
                               
                           
                           
                              Ovini: 15 (totali)
                           
                        
                               
                           
                           
                              Ħnienes sa massimu ta' 12-il ġimgħa: 170 (totali)
                           
                        
                               
                           
                           
                              Krustaċji: 50 (totali)
                           
                        
                               
                           
                           
                              Annimali oħrajn: 25 (totali)
                           
                        
               
                  
                              1.
                           
                           
                              L-addittiv għandu jiġi inkorporat fl-għalf f’forma ta’ taħlita preliminari.
                           
                        
                              2.
                           
                           
                              Għas-sikurezza tal-utent: Għandhom jintlibsu protezzjoni għan-nifs, nuċċalijiet tas-sikurezza u ngwanti waqt l-użu.
                           
                        
                              3.
                           
                           
                              It-tikketta għandha tinkludi dan il-kliem:
                              
                                          —
                                       
                                       
                                          Għall-għalf tan-ngħaġ jekk il-livell tar-ram ikun ogħla minn 10 mg/kg:
                                          
                                             “Il-livell tar-ram f'dan l-għalf jista' jikkawża vvelenar f'ċerti razez ta' ngħaġ.”
                                          
                                       
                                    
                                          —
                                       
                                       
                                          Għall-għalf tal-bovini wara l-bidu tal-ixtarra jekk il-livell ta' ram fl-għalf ikun inqas minn 20 mg/kg:
                                          
                                             “Il-livell tar-ram f'dan l-għalf jista' jikkawża nuqqas tar-ram fil-bovini li jirgħu f'mergħat b'kontenut għoli ta' molibdenu jew kubrit.”
                                          
                                       
                                    
                        
               
                  l-14 ta’ Mejju 2020
               
            
         (1)  Id-dettalji tal-metodi analitiċi huma disponibbli fl-indirizz li ġej tal-Laboratorju ta' Referenza Komunitarju: http://www.irmm.jrc.be/crl-feed-additives